Simona Senoner

Simona Senoner (* 13 de juni 1993 a Bulsan; † 7 de jené 2011 a Freiburg im Breisgau, Germania) fova na jëuna che fajova l saut cui schi de Santa Cristina te Gherdëina.

Cariera
Simona à scumencià a fé gares de saut cui schi a Toblach cun l Skisprung-Continental-Cup, ma tla prima sajon fovela resteda sënza ponc y sënza vëncer. Pra i campionac dl mond de Zakopane tl 2008 iela rueda al post numer 10. Ai 13 de setëmber 2008 iela rueda al post 28 a Lillehammer y à giatà l prim iëde i ponc. Do che la ova abù de bon resultac tla sajon 2008/2009 iela ruveda al post 50 tla cumbineda dl Continental-Cup. Ti mundiei iuniores dl 2010 a Hinterzarten iela ruveda al 32ejim post. La sajon 2009/2010 ala finà al 68ejim post.
Ti ani 2009 y 2011 ala venciù tramedoi iëdesc la bedaia de bront ti campionac taliani iuniores.

Mort
Ai 6 de jené dl 2011 ai abinà Simona dan la gares Continental-Cup a Schonach da nescia te si hotel a Furtwangen. Purteda tl spedel dla università de Freiburg im Breisgau ie Simona morta l dì do dala 18:15. La gauja dla mort ie stata na nfezion da n virusSkispringerin starb nach einer Virusinfektion - Spiegel Sport (tudësch). 

Truepa jënt ie jita a si sepultura ai 12 de jené 2011 a Santa Cristina. A pert dla jënt dl luech y parënc, fova dut si team dl Schi Club Gherdëina, l trainer Fabian Ebenboch, la majera pert de l'ëiles dl saut de si team y dla cumbinazion nordica y funzioneres dla FISI a ti dé l ultim salut. 

Simona Senoner fova la nepota dl campion da ji cui schi Peter RunggaldierDer rätselhafte Tod der 17-jährigen Skispringerin - Welt (tudësch).

Ai 10 de lugio dl 2011 iel unì metuda pra i sauc sun Pana, n ucajion de na festa dl sport, na tofla, n lecort de Simona Senoner, n relief de bront de Thomas ComploiRaimund Grossrubatscher: Cronica 2010-2011 Calënder de Gherdëina 2012, pl. 235..

Ai 30 de lugio dl 2011 à  Lotte Zemmer dl Hotel Dëur sa Bula dedicà na rojula cun l inuem Dolomiti a Simona Senoner„Rosige“ Zeiten in Pufels, Dolomiten 1 de agost 2011 (tudësch) (PDF)..

 Notes 

 Cunliamënc 
 Simona Senoner tla banca dac FIS (nglëisc).

Senoner, Simona
Senoner, Simona
Categoria:Persones de Santa Cristina